stanford-oval/wikipedia huggingface dataset:
פאפוס מאלכסנדריה
עבודות

יצירתו הגדולה של פאפוס, שמכילה שמונה ספרים ומכונה הסינגוגה או האוסף, לא שרדה בצורתה השלמה; הספר הראשון אבד, ושאר הספרים ניזוקו במידה משמעותית. לקסיקון הסודא מונה עבודות אחרות של פאפוס: "תיאור העולם המיושב", פרשנות לארבעת ספרי האלמגסט של תלמי, "נהרות לוב" ו"פרשנות החלומות". פאפוס עצמו מציין פרשנות שכתב על האנלמה של דיודורוס מאלכסנדריה. פאפוס כתב גם פרשנויות ליסודות של אוקלידס (אשר קטעים ממנה השתמרו אצל פרוקלוס ובסכוליה, בעוד שפרשנותו על הספר העשירי של היסודות נמצאה בכתב יד ערבי), ועל "הרמוניקה" של תלמי.
פדריקו קומנדינו תרגם את האוסף של פאפוס ללטינית בשנת 1588. היסטוריון המתמטיקה הגרמני פרידריך הולטש (1833-1908) פרסם הצגה מקיפה בשלושה כרכים של תרגומו של קומנדינו יחד עם הגרסאות ביוונית ולטינית (ברלין, 1875 - 1878). דרך עבודתו של הולטש, היסטוריון המתמטיקה הבלגי פול ור אקה היה הראשון לפרסם תרגום של האוסף לשפה אירופית מודרנית; תרגומו לצרפתית, בשני כרכים, מכונה  .Pappus d'Alexandrie. La Collection Mathématique (פריז וברוז', 1933).
האוסף

המאפיינים של "האוסף" של פאפוס הם ראשית כל שהוא מכיל סיכום מאורגן שיטתית של כל התוצאות החשובות שהשיגו קודמיו, ושנית, ההערות שלו שמבארות ומרחיבות את תגליותיהם המתמטיות של קודמיו. תגליות קודמות אלו מהוות גוף ידע אשר עליו פאפוס מתבסס ומרחיב באופן שיטתי. הספרים ששרדו של האוסף ניתנים לסיכום באופן הבא.
האוסף > ספר ראשון

הספר הראשון אבד לגמרי. משערים שהספר הראשון, כמו הספר השני, עסק באריתמטיקה שכן הספר השלישי מהווה בבירור מבוא לנושאים חדשים.
האוסף > ספר שני

הספר השני כולו (שחלקו הראשון אבוד, והגרסה הנוכחית מתחילה מאמצע טענה 14) דן בשיטת הכפלה שהופיעה קודם בספר לא מוכר של אפולוניוס מפרגה. הטענות האחרונות בספר זה עוסקות בהכפלת הערך הנומרי של כל האותיות היווניות בשתי שורות של שירה, מה שהניב שני מספרים גדולים מאוד ששווים בקירוב ל- 2\times 10^{54}
ו- 2\times 10^{38}.
האוסף > ספר שלישי

הספר השלישי כולל בעיות גאומטריות, מישוריות ומרחביות. ניתן לחלקו לחמישה חלקים:
על הבעיה המפורסמת של הכפלת הקובייה, שלה היפוקרטס מכיוס מצא ניסוח שקול באמצעות ממוצעים גאומטריים. פאפוס מספק מספר פתרונות לבעיה, כולל שיטה איטרטיבית לבצע קירובים עוקבים לפתרון, אשר את חשיבותה כשיטה עצמאית פאפוס ככל הנראה לא זיהה; הוא מוסיף את פתרונו לבעיה הכללית יותר של בנייה גאומטרית של צלע הקובייה אשר נפחה מצוי בכל יחס שהוא לנפחה של קובייה נתונה.
על הממוצע האריתמטי, הגאומטרי, וההרמוני של שני קטעים ישרים נתונים, ועל הבעיה של ייצוג כולם באמצעות אותה צורה גאומטרית. חלק זה משמש כמבוא לתאוריה של ממוצעים, לגביהם פאפוס מבחין בין עשרה סוגים, ונותן טבלה שמכילה דוגמאות לכל סוג במספרים שלמים.
על בעיה מעניינת שעלתה בעקבות טענה 21 בספר הראשון של יסודות של אוקלידס. בחלק זה פאפוס מתאר גם אוסף של פרדוקסים גאומטריים, אשר הוא מייחס אותם למתמטיקאי לא מוכר בשם אריסינוס.
על חסימת כל אחד מהפאונים המשוכללים בכדור. פאפוס הבחין שניתן לחסום את התריסרון המשוכלל והעשרימון המשוכלל באותו כדור ובאופן כזה שקודקודיהם נחים כולם על 4 מעגלי רוחב, כאשר 3 מ-12 קודקודי העשרימון נחים על כל מעגל, ו-5 מ-20 קודקודי התריסרון נחים על כל מעגל. אבחנה זו הוכללה לפאונים דואליים בממדים גבוהים יותר.
תוספת של מחבר מאוחר יותר על פתרון אחר של הבעיה הראשונה בספר.
האוסף > ספר רביעי

הכותרת וההקדמה לספר הרביעי אבודים, כך שתוכניתו הכללית חייבת להיות מובנת מתכני הספר עצמם. בתחילתו מופיע הכללה מוכרת לטענה 47 בספר הראשון של יסודות (משפט השטחים של פאפוס), ולאחר מכן מופיעים מגוון משפטים על המעגל, מה שמוביל לבניית המעגל שחוסם שלושה מעגלים נתונים, המשיקים כל אחד לשניים האחרים. במסגרת בנייה זאת ומספר טענות אחרות על מעגלים משיקים, פאפוס חוקר סדרה אינסופית של מעגלים המשיקים אחד לשני וחסומים כולם בצורה המורכבת משלושה חצאי מעגלים ונקראת ארבלוס (שרשרת פאפוס). טענות אלו מהוות את החלק הראשון של הספר. פאפוס לאחר מכן מפנה את תשומת לבו לתכונות מסוימות של ספירלת ארכימדס, הקונכואיד של ניקומדס (עקומה שהוזכרה כבר בספר השלישי כמספקת שיטה להכפלת הקובייה), והעקומה שנתגלתה קרוב לוודאי על ידי היפיאס מאליס בסביבות שנת 420 לפנה"ס, שמוכרת גם בשם קוואדרטריקס. טענה 30 מתארת את הבנייה של עקום בעל שני סוגי עקמומיות שכונה על ידי פאפוס "סליל על הספירה"; עקום זה מתואר על ידי נקודה הנעה במהירות קבועה לאורך קשת של מעגל גדול, אשר בעצמו מסתובב בקצב אחיד סביב אחד הקטרים שלו, באופן כזה שהנקודה משלימה רבע מעגל גדול בדיוק כאשר הוא משלים סיבוב יחיד סביב הקוטר. פאפוס לאחר מכן מחשב את השטח החסום בין העקום הזה ובסיסו - הדוגמה הראשונה של תרבוע של קו עקום שנח על משטח עקום. שאר הספר מטפל בבעיית שילוש הזווית, וכן בפתרון של בעיות כלליות יותר מאותו סוג באמצעות הקוואדרטריקס והספירלה. בפתרון אחד לבעיה זו מופיעה השימוש המפורש הראשון בתכונה מסוימת של חתך חרוט (ההיפרבולה), במסגרתו פאפוס מתייחס למוקד (focus) ולמדריך (directrix).
האוסף > ספר חמישי

בספר החמישי, לאחר הקדמה מעניינת שעוסקת במצולעים משוכללים, והמכילה מספר הדגשים על הצורה המשושה של תאי חלת דבש, פאפוס עוסק בהשוואת השטחים של צורות מישוריות שונות שכולן בעלות אותו היקף (בהמשך לעבודתו של זנודורוס על נושא הבעיה האיזופרימטרית), ועל הנפחים של גופים שונים שלכולם אותו שטח פנים, ולבסוף, בהשוואה ברוח זו בין חמשת הפאונים המשוכללים של אפלטון. במספר הערות ביניים, פאפוס מתאר את הבנייה של שלושה עשר פאונים אחרים שפאותיהם הם מצולעים משוכללים שונים, שנתגלו על ידי ארכימדס (פאונים ארכימדיים), ומחשב, באמצעות שיטה המזכירה את זו של ארכימדס, את שטח הפנים והנפח של כדור.
האוסף > ספר שישי

לפי ההקדמה, הספר השישי מיועד ליישב קשיים וסתירות פנימיות ב"חיבורים אסטרונומיים ידועים פחות", עבודות שאינן האלמגסט. הוא מעיר על "הכדור" של תאודוסיוס, "על הכדור הנע"
של אוטוליקוס, ספרו של תאודוסיוס "יום ולילה", חיבורו של אריסטרכוס "על הגדלים והמרחקים של השמש והירח", וכן ספרו של אוקלידס "אופטיקה ותופעות".
האוסף > ספר שביעי

מאז שהמתמטיקאי הצרפתי מישל שסלה ציטט ספר זה של פאפוס בחיבורו על ההיסטוריה של שיטות גאומטריות, הספר השביעי הפך למוקד עניין בקרב מתמטיקאים מודרניים.
ההקדמה לספר השביעי מסבירה את המונחים "אנליזה" ו"סינתזה", ואת ההבחנה בין משפט לבעיה. פאפוס מונה לאחר מכן עבודות של אוקלידס, אפולוניוס, אריסטאוס וארטוסתנס (אותן הוא מכנה באופן קולקטיבי "אוצר האנליזה"), שלושים ושלושה ספרים בסך הכל, אשר את תמצית תוכנם הוא מתכוון לתת, יחד עם הלמות הנדרשות להסברתן בצורה בהירה. האזכור של פאפוס לפוריזמים של אוקלידס מהווה מקור ידע חשוב על הקשר בין "פוריזם" (טענה המהווה מסקנה ישירה של הוכחה מסוימת) למשפט ובעיה, כפי שהשתקף לעיניהם של מתמטיקאים יוונים עתיקים. באותה הקדמה נכללים גם: (1) הבעיה המפורסמת הנקראת על שמו של פאפוס (בעיית פאפוס בגאומטריה סינתטית), שלעיתים מנוסחת כך: "בהינתן מספר ישרים נתונים, למצוא את המקום הגאומטרי של כל הנקודות כך שאורכי האנכים המורדים מהן לישרים הנתונים, או (באופן כללי יותר) אורכי הקווים שנמתחים מהן באופן אלכסוני לישרים בזוויות נתונות, מקיימים את התנאי שמכפלת כמה מהם נמצאת ביחס קבוע למכפלת הקטעים האחרים; (2) המשפטים שנתגלו מחדש ונקראים על שם פול גולדין (ביניהם משפט פאפוס על אינטגרציה נפחית), אבל ככל הנראה נתגלו לראשונה על ידי פאפוס עצמו".
הספר השביעי מכיל:
מספר למות אשר, אם בוחנים אותן לעומק, עוסקות באינוולוציה של שש נקודות.
למות חשובות על פוריזמים של אוקלידס, כולל הטענה שמכונה כעת משפט המשושה של פאפוס בגאומטריה פרויקטיבית.
למה על Surface Loci של אוקלידס, אשר קובעת כי המקום הגאומטרי של כל הנקודות המקיימות שמרחקן מנקודה נתונה מצוי ביחס קבוע למרחקן מישר נתון הוא חתך חרוט, כשמיד אחריה פאפוס מוכיח שחתך החרוט הוא פרבולה, אליפסה או היפרבולה כאשר היחס שווה, קטן או גדול מ-1, בהתאמה (אלו הן ההוכחות המתועדות הראשונות של תכונות אלו, שאינן מופיעות אצל אפולוניוס).
מחקרים היסטוריים מודרניים גילו עניין רב בספר השביעי, והצליחו להראות כיצד פאפוס ערך מניפולציות במרובע השלם, נעזר בקשרים של צמודים הרמוניים פרויקטיביים (projective harmonic conjugates), והפגין רמה מסוימת של מודעות ליחס הכפול בין נקודות וישרים, לגביו זיהה את תכונתו החשובה שהוא נשמר תחת הטלות פרספקטיביות - עובדה מרכזית בפיתוחים גאומטריים מודרניים. יותר מכך, המושגים של קוטב וישר קוטבי (pole and polar) מופיעים במסגרת למה בספר זה.
האוסף > ספר שמיני

הספר השמיני עוסק בעיקר במכניקה, בתכונות מרכז הכובד, ובכמה יתרונות מכניים. בין לבין שזורות בגוף הטקסט מספר טענות בגאומטריה טהורה. טענה 14 מראה כיצד לבנות אליפסה דרך חמש נקודות נתונות, וטענה 15 מספקת בנייה פשוטה של הצירים של אליפסה כאשר נתון זוג קטרים צמודים (conjugate diameters). לפי השערה של N. Khanikoff, ייתכן שבחלק חסר של ספר זה פאפוס תיאר מכשיר למדידת צפיפויות ונפחים של נוזלים, אשר בבסיסו עמדו עקרונות פיזיקליים דומים מאוד לאלו של מד הנפח של ז'וזף לואי גה-ליסאק, שהומצא בתחילת המאה ה-19.
מורשת

האוסף של פאפוס היה כלל לא ידוע למתמטיקאים ערבים ואירופים ימי ביניימים, אבל היה בעל השפעה ניכרת על המתמטיקה של המאה ה-17 לאחר שתורגם ללטינית בידי פדריקו קומנדינו. האריתמטיקה של דיופנטוס והאוסף של פאפוס היו שני המקורות העיקריים לחיבורו המתמטי של פרנסואה וייט, Isagoge in artem analyticam (משנת 1591). העיסוק בבעיית פאפוס והכללתה הובילו את דקארט לפיתוח הגאומטריה האנליטית. פרמה פיתח את הגרסה שלו לגאומטריה אנליטית כמו גם את שיטתו לקביעת מינימום ומקסימום לאחר עיונו בסיכומיו של פאפוס את עבודותיו האבודות של אפולוניוס "מקומות גאומטריים מישוריים" (Plane Loci) ו"על חתך מוגדר" (On Determinate Section). מתמטיקאים אחרים שהושפעו מפאפוס הם פאצ'ולי, דה וינצ'י, קפלר, ון רומן, פסקל, ניוטון, ברנולי, אוילר, גאוס, גרגון, שטיינר ופונסלה.
Girl Crush

"Girl Crush" הוא שיר של להקת הקאנטרי האמריקאית, ליטל ביג טאון. השיר נכתב על ידי לורי מאקקנה (אנ'), הילרי לינדזי וליז רוז, והופק על ידי ג'יי ג'ויס (אנ'). השיר יצא, על ידי חברת התקליטים קפיטול רקורדס נאשוויל, ב-15 בדצמבר 2014. כמו כן, השיר הוא הסינגל השני שיצא מתוך אלבום האולפן השישי שלהם, Pain Killer.‏
נכון לאוקטובר 2022, השיר הושמע למעלה מ-191 מיליון פעמים בספוטיפיי.
פרסים ומועמדויות

| שנה | פרס | קטגוריה | תוצאה |
| --- | --- | --- | --- |
| 2015 | פרסי איגוד מוזיקת הקאנטרי | שיר השנה | זכייה |
| 2015 | פרסי איגוד מוזיקת הקאנטרי | סינגל השנה | זכייה |
| 2015 | פרסי איגוד מוזיקת הקאנטרי | קליפ השנה | מועמדות |
| 2016 | פרסי גראמי | ביצוע הקאנטרי הטוב ביותר של צמד/להקה | זכייה |
| 2016 | פרסי גראמי | שיר השנה | מועמדות |
| 2016 | פרסי גראמי | שיר הקאנטרי הטוב ביותר | זכייה |
| 2016 | האקדמיה למוזיקת קאנטרי | סינגל השנה | מועמדות |
| 2016 | האקדמיה למוזיקת קאנטרי | שיר השנה | מועמדות |
| 2016 | האקדמיה למוזיקת קאנטרי | קליפ השנה | מועמדות |
| 2016 | פרסי המוזיקה של CMT | קליפ השנה ללהקה/צמד | זכייה |
| 2016 | פרסי המוזיקה של CMT | הופעת השנה ב-CMT (בשיתוף פעולה עם אדם למברט וליאונה לואיס) | מועמדות |
מחלוקת

מספר תחנות רדיו דיווחו כי הורידו את השיר "Girl Crush" מהפלייליסטים שלהן, כתגובה לחששות של מספר מאזינים כי השיר הוא שיר לסבי. בתגובה, חברת הלהקה ליטל ביג טאון, קארן פיירצ'יילד, אמרה כי: "זה פשוט מזעזע עבורי, החשיבה האטומה הזאת, כשפשוט לא על זה השיר מדבר... אבל מה אם זה היה? זה פשוט עניין גדול יותר של האזנה לשיר בשביל מה שהוא." בנוסף, חברת התקליטים הוציאה פרסומת קצרה בה הלהקה דנה בשיר ובשמועתו בפועל. בכתבה שנכתבה במגזין בילבורד, נשאלו מספר מנהלי תוכניות רדיו לגבי המחלוקת שנוצרה לגבי השיר. באותה כתבה, נכתב כי רק מנהל אחד פירט תלונה ספציפית של מאזין, ולכן המגזין הגיע למסקנה כי המחלוקת היא מפוברקת.
וידאו קליפ

הווידאו קליפ, שצולם בלוס אנג'לס, בצילום שחור-לבן, ובוים על ידי קרלה ומת'יו ולש, הועלה לערוץ היוטיוב של הלהקה ב-8 באפריל 2015. נכון לאוקטובר 2022, הווידאו קליפ נצפה למעלה מ-198 מיליון פעמים.
מיקומי שיא

|   ‏‏‏  מצעדים ודירוגים (2014–2015)> מדינה |   ‏‏‏  מצעדים ודירוגים (2014–2015)> מצעד |   ‏‏‏  מצעדים ודירוגים (2014–2015)> מיקום שיא |   ‏‏‏  מצעדים ודירוגים (2014–2015)>  |
| --- | --- | --- | --- |
|  ארצות הברית | בילבורד הוט 100 | 18 |  |
|  ארצות הברית | מצעד שירי הקאנטרי | 1 |  |
|  ארצות הברית | מצעד הקאנטרי איירפליי | 3 |  |
|  ארצות הברית | מצעד השירים העכשוויים למבוגרים | 29 |  |
|  ארצות הברית | מצעד 40 השירים למבוגרים | 23 |  |
|  קנדה | קנדה הוט 100 | 29 |  |
|  קנדה | מצעד השירים הקאנטריים הקנדי | 11 |  |
|   ‏‏‏  מצעדי סוף שנה (2015)> מדינה |   ‏‏‏  מצעדי סוף שנה (2015)> מצעד |   ‏‏‏  מצעדי סוף שנה (2015)> מיקום שיא |   ‏‏‏  מצעדי סוף שנה (2015)>  |
| --- | --- | --- | --- |
|  ארצות הברית | בילבורד הוט 100 | 63 |  |
|  ארצות הברית | מצעד שירי הקאנטרי | 2 |  |
|  ארצות הברית | מצעד הקאנטרי איירפליי | 38 |  |
|  קנדה | קנדה הוט 100 | 85 |  |
|   ‏‏‏  מצעדי סוף עשור (2010–2019)> מדינה |   ‏‏‏  מצעדי סוף עשור (2010–2019)> מצעד |   ‏‏‏  מצעדי סוף עשור (2010–2019)> מיקום שיא |   ‏‏‏  מצעדי סוף עשור (2010–2019)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הקאנטרי | 21 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 5× פלטינה | 5,000,000 |
הערות שוליים

↑  "Future Releases - Country". AllAccess Music Group. ארכיון מ-2020-07-06. נבדק ב-9 בדצמבר 2014. {{cite web}}:  (עזרה)
↑  Girl Crush, 2014-10-21, ארכיון מ-2022-10-01, נבדק ב-2022-10-01
↑  Yahr, Emily (25 במרץ 2015). "Why stations are pulling Little Big Town's 'Girl Crush' — and what that says about country radio". The Washington Post. ארכיון מ-2015-07-15. נבדק ב-25 במרץ 2015. {{cite web}}:  (עזרה)
↑  Stark, Phyllis (27 במרץ 2015). "Controversy Over Little Big Town's 'Girl Crush' & Its 'Lesbian Theme' Is Mostly Fabricated". Billboard. ארכיון מ-2021-10-28. נבדק ב-30 במרץ 2015. {{cite web}}:  (עזרה)
↑  "Music Video Of The Year". ארכיון מ-2022-10-15. נבדק ב-14 בינואר 2017. {{cite web}}:  (עזרה)
↑  "CMT : Videos : Little Big Town : Girl Crush". Country Music Television. ארכיון מ-2015-11-08. נבדק ב-10 באפריל 2015. {{cite web}}:  (עזרה)
↑  Little Big Town - Girl Crush (Official Music Video), ארכיון מ-2022-10-10, נבדק ב-2022-10-01
| 0 | 1 | 2 |
| --- | --- | --- |
| הקודם: 2014: מירנדה למברט – "Automatic" | פרס איגוד מוזיקת הקאנטרי לסינגל השנה   2015: ליטל ביג טאון – "Girl Crush"  | הבא: 2016: תומאס רט – "Die a Happy Man" |
| 0 | 1 | 2 |
| --- | --- | --- |
| הקודם: 2014: ברנדי קלארק, שיין מק'אנלי וקייסי מאסגרייבס – "Follow Your Arrow" | פרס איגוד מוזיקת הקאנטרי לשיר השנה   2015: הילרי לינדזי, לורי מק'קנה וליז רוז – "Girl Crush"  | הבא: 2016: לורי מק'קנה – "Humble and Kind" |
נועם משולם

| --- | --- |

משולם, 2024
 לידה:  7 באוקטובר 1959 (בן 65)
 עיסוק:  אנימטור, תסריטאי, במאי, מפיק
 מקום לימודים:  Gobelins CFT, פריז
 יצירות בולטות:  מעלה קרחות, אולי פיל, הפלנטונים, עיר המספרים
נועם משולם (נולד ב-7 באוקטובר 1959) הוא אנימטור, תסריטאי, במאי ומפיק ישראלי.
ביוגרפיה

למד אנימציה בבית הספר לתקשורת חזותית ואמנותית Gobelins CFT בפריז. השלים את הלימודים בשנת 1985, ולאחר מספר שנים חזר לישראל והקים חברת הפקות אנימציה בשם "פיצ'י פויי". בשנות ה-90, עם עליית ערוץ 2 המסחרי, והתפתחות תחום האנימציה בישראל באופן כללי, החל משולם ליצור סרטי אנימציה לפרסומות למותגים ישראליים. בין היתר יצר את סרטי הפרסומות לשוקו קרלו, מותגי הדגנים שוגי ועוגי, ביסלי, במבה, עוגות עלית, קוקה קולה מיני ומותגים בינלאומיים דוגמת צ'יטוס, דינו, road runner ועוד. הסרט "הבית של במבה" שיצר עבור אסם צבר למעלה מ-40 מיליון צפיות ביוטיוב.
בעקבות שינויים טכנולוגיים, עבר משולם בהמשך לטכניקות חדשות באנימציה דיגיטלית בסביבת מחשב, במקביל לטכניקות הקלאסיות שבהן עסק עד אז, והחל לביים ולהפיק, נוסף על סרטי פרסומת, סרטים קצרים, סדרות טלוויזיה וגם סרטים אישיים.
בשנת 1993 הפיק את סדרת הטלוויזיה "השימשונים" שיצר אמן הקומיקס דודו גבע לערוץ 2.
בשנת 1997 הפיק בישראל את העונה השנייה (13 פרקים בני 5 דקות) של סדרת האנימציה Sniz & Fondue, בערוץ ניקלודיאון, ארצות הברית.
בשנת 1994 ביים ועיצב את הדמויות בסרט הילדים "דירה להשכיר", כחלק מסרט ההנפשה "להיטים מצוירים משלנו".
בשנת 1999 יצר 20 מעברוני אנימציה עבור תחרות האירוויזיון שהתקיימה בירושלים.
בשנת 2001 ביים סרט טלוויזיה קצר: "שלמה המלך והדבורה" – סרט בן 13 דקות לסדרת "סיפורי עמים" של C4S ו-HBO. הסרט הופיע בפסטיבל סרטי ילדים בהירושימה, וכן ב-Annecy International Animation Film Festival בצרפת באותה שנה.
בשנת 2004 ביים את סרט הילדים "כספיון", שהופץ על גבי קלטות וידאו, CD ו-DVD. הסרט מבוסס על סדרת ספרים באותו שם מאת פאול קור. זהו אחד הסרטים הישראלים הראשונים שנוצר בטכנולוגיית Computer-generated Imagery (אנימציית דמויות תלת-ממדית)
בשנת 2006 ביים והפיק סרט DVD נוסף בשם "הפיל שרצה להיות הכי", על פי ספר ילדים של פאול קור.
בשנת 2008 יצר וביים, יחד עם חיים אידיסיס, צפריר קוחנובסקי ודני חיימוביץ', את סדרת האנימציה לילדים "הניצוצות של מאור" ששודרה בערוץ ג'טיקס, ובמקביל הופצה באתר "מהות החיים".
בשנת 2015 ביים והפיק את הסרט העלילתי הקצר "בין חולות ושביל קליפות", על פי סיפוריו וציוריו של נחום גוטמן.
בשנת 2018 יצר, יחד עם אלון רותם ושני האריס, את סדרת האנימציה "הפלנטונים" עבור הטלוויזיה החינוכית. הסדרה הייתה מועמדת לפרס האקדמיה לתוכניות ילדים. עוד באותה שנה, היה במאי האנימציה ויוצר הדמויות המצוירות של הסדרה המוזיקלית "אולי פיל", גם היא בטלוויזיה החינוכית, אשר זכתה בפרס האקדמיה הישראלית לטלוויזיה בקטגוריית סדרה לגיל הרך.
בשנת 2021 יצר (במשותף עם ענבל ארבל ושחר אינבינדר) עבור כאן חינוכית את "עיר המספרים" – סדרת אנימציה לילדים אשר הייתה מועמדת ל-7 פרסי אקדמיה. באותה שנה השתתף גם בהפקת הסרט "אגדת חורבן" כמפיק אנימציה.
בשנת 2022 ביים את סרטו הארוך (75 דקות) הראשון – "מעלה קרחות", על פי ספרו של אפרים סידון, והיה שותף גם להפקה וכתיבת התסריט.
בשנת 2024 ביים את סרט האנימציה הארוך (85 דקות) של התסריטאי והיוצר תומר שריג, "ארמון החול".
משנת 1996 מרצה לאנימציה במחלקה לאמנויות המסך באקדמיה לאמנות ועיצוב בצלאל.
נועם הוא בנו של הפסל והצייר דוד משולם. מתגורר בראש העין.
פרסים והוקרה > פרסים אישיים

יקיר פסטיבל Animix לשנת 2011.
פרסים והוקרה > פרסי עבודות

"אולי פיל" – פרס האקדמיה לתוכניות ילדים 2018
"רוזלינד פרנקלין" (סרט עבור "אנו – מוזיאון העם היהודי") – פרס אסיף, 2016
פילמוגרפיה > קולנוע

2022 – מעלה קרחות – במאי, מפיק ותסריטאי
2021 – אגדת חורבן – מפיק אנימציה שותף
2015 – בין חולות ושביל קליפות – במאי ומפיק
2007 – הפיל שרצה להיות הכי – במאי ותסריטאי
2004 – כספיון – במאי ומפיק
1992 – "דירה להשכיר", כחלק מסרט ההנפשה "להיטים מצוירים משלנו" – במאי ויוצר
פילמוגרפיה > טלוויזיה

2021 – עיר המספרים – במאי ומפיק אחראי
2019 – הפלנטונים – במאי ויוצר
2018 – אולי פיל – במאי ראשי אנימציה
2009 – מר שבלול – מפיק אחראי
2008 – הניצוצות של מאור – במאי ויוצר
הערות שוליים

↑  אוהד לנדסמן, ארץ המצוירים, באתר כלכליסט, 14 באוגוסט 2011
↑  הבית של במבה (אין אין אין כמו במבה) - איך מכינים במבה? השיר האהוב של התינוק של במבה, מתוך ערוץ היוטיוב של פיצ’יפוי
↑  אגדת חורבן, באתר "אישים"
↑  מעלה קרחות, באתר המיזם לקולנוע ולטלוויזיה בירושלים
↑  ארמון החול, באתר המיזם לקולנוע ולטלוויזיה בירושלים
↑  סגל המחלקה לאמנויות המסך, באתר בצלאל
↑  אלעד בילו, פסטיבל Animix יוצא לדרך בתל אביב, באתר הארץ, 21 ביולי 2011
| --- | --- |
בקרת זהויות :  VIAF: 97530140   WorldCat (עם VIAF): 97530140
עיר המראות (ספר)

| --- | --- |

עטיפת הספר באנגלית
 מידע כללי
 מאת:  ג'סטין קרונין
 שפת המקור:  אנגלית
 סוגה:  אימה, אפוקליפסה ופוסט-אפוקליפסה
 הוצאה
 הוצאה:  ספרי בלנטיין 
 הוצאה בשפת המקור:  Ballantine Books
 תאריך הוצאה:  2016
 מספר עמודים:  704 (עברית)
 הוצאה בעברית
 הוצאה:  הוצאת מטר
 תאריך:  2019
 תרגום:  אינגה מיכאלי
 סדרה
 ספר קודם:  התריסר
 קישורים חיצוניים
 מסת"ב:  מסת"ב 978-0345505002
 
עיר המראות (באנגלית: The City of Mirrors) הוא רומן אימה משנת 2016 של הסופר ג'סטין קרונין, והוא הספר האחרון בטרילוגיית המעבר, כאשר קדם לו הספר התריסר. עיר המראות יצא לאור ב-24 במאי 2016 על ידי ספרי בלנטיין.
עלילה

עיר המראות ממשיך היכן שהתריסר הסתיים, עוקב אחר השמדתם של התריסר והנגועים בווירוס, וחוקר את הרקע של חולה אפס, האדם הראשון שהשתנה בתחילת המאה ה-21. כדי לעשות זאת הספר מציג פלשבק וגם קופץ 900 שנים קדימה על מנת לחשוף את גורל האנושות.
הערות שוליים

↑  http://www.amazon.com/City-Mirrors-Novel-Passage-Trilogy/dp/034550500X
↑  Calia, Michael. "Justin Cronin Wraps Up 'The Passage' Trilogy With 'The City of Mirrors'". The Wall Street Journal. נבדק ב-23 במאי 2016. {{cite web}}:  (עזרה)
ערך זה הוא קצרמרבנושא ספרים. אתם מוזמנים לתרום לוויקיפדיה ו.
ברל אייבס

| --- | --- |

ברל אייבס, 1955
 לידה:  14 ביוני 1909 מחוז ג'ספר שבאילינוי שבארצות הברית
 פטירה:  14 באפריל 1995 (בגיל 85) אנקורטס שבוושינגטון שבארצות הברית
 סוגה מועדפת:  קאנטרי 
 מדינה:  ארצות הברית 
 תקופת הפעילות:  מ-1935 
 מקום לימודים:  אוניברסיטת איסטרן אילינוי  אוניברסיטת מדינת אינדיאנה 
 צאצאים:  סטיבן פול 
 פרסים והוקרה:  פרס אוסקר לשחקן המשנה הטוב ביותר (1958)  פרס גראמי להקלטת הקאנטרי הטוב ביותר (1962)  פרס גלובוס הזהב לשחקן המשנה הטוב ביותר - סרט קולנוע (1958)  Order of Lincoln 
 http://www.burlives.com/
 פרופיל ב-IMDb
 
ברל אייבס לצד פול ניומן בסרט חתולה על גג פח לוהט, 1958
ברל אייסל אייבנהו אייבס (באנגלית: Burl Icle Ivanhoe Ives;‏ 14 ביוני 1909 - 14 באפריל 1995) היה שחקן קולנוע וזמר מוזיקת פולק וקאנטרי אמריקאי. אייבס זכה בפרס אוסקר לשחקן המשנה הטוב ביותר ובפרס גלובוס הזהב לשחקן המשנה הטוב ביותר לשנת 1958 על תפקידו בסרט "האדמה הגדולה".
ביוגרפיה

אייבס נולד בעיר מחוז ג'ספר שבאילינוי לקורדליה וייט וללוי "פרנק" אייבס.
אייבס שאת ילדותו בילה בתנועת הצופים למד ב"אוניברסיטת מזרח אילינוי".
החל לשיר כבר מגיל צעיר בשירה ציבור ולאחר שנשר מלימודיו נדד בין מקומות עבודות מזדמנות כולל ברדיו.
קריירת משחק

התגלה כשחקן לראשונה בשנת 1948 בהפקת אולפני וולט דיסני "כה יקר ללבי" בתפקיד היירם דאגלס דודו של הילד ג'רמיה קינקייד (בובי דריסקול) ובדרמה "הדשא הירוק של ויומינג".
נעזר בתחילת דרכו כשחקן באיליה קזאן שנתן לו את תפקיד השריף בדרמה "קדמת עדן" בכיכובם של ג'יימס דין וג'ולי האריס.
בשנת 1958 הופיע אייבס במערבון של ויליאם ויילר "האדמה הגדולה", על הופעתו בתור הפטריארך רופיוס הנסאיי זכה בפרס אוסקר לשחקן המשנה הטוב ביותר ובפרס גלובוס הזהב לשחקן המשנה הטוב ביותר.
באותה שנה מוצלחת מבחינתו שיחק אייבס גם בדרמה חתולה על גג פח לוהט בתפקיד הארווי "ביג דדי" אביו של גיבור העלילה בריק פוליט (פול ניומן) ובסרט "רוח מעבר לאוורגליידס" בבימויו של ניקולאס ריי.
ב-1959 שיחק אייבס בדרמה הקומית של קרול ריד "האיש שלנו בהוואנה" בתפקיד ד"ר הסלבצ'ר חברו של איש המכירות ג'ים וורמולד (אלק גינס).
ב-1963 שיחק אייבס בקומדיה המוזיקלית "קסם קיץ" בתור המטפל אוש פופהאם. ב-1982 הופיע בדרמה של סמואל פולר "כלב לבן" בתור מאמן הכלבים קרות'רס.
משנת 1968 עד 1972 זכה להערכה רבה על תפקידו הראשי בתור הפרקליט וולטר ניקולס בסדרת הדרמה "הקירחים: עורכי הדין".
את תפקידו האחרון עשה אייבס ב-1988 בדרמה של זלמן קינג "משיכה אירוטית".
קריירה מוזיקלית

אייבס התגלה לראשונה לפני היותו שחקן מוכשר דווקא כזמר מוזיקת פולק.
בשנות ה-60 של המאה ה-20 התחיל אייבס לשיר בסגנון קאנטרי וזכה להצלחה גדולה בזכות ביצועיו לשירים כמו "A Little Bitty Tear", "Call Me Mister In-Between " ,"Funny Way of Laughing" ו"Pearly Shells".
אייבס זכה בפרס גראמי בשנת 1963 בעבור הסיגל המצליח שלו "Funny Way of Laughin".
אלבום חג המולד "Have a Holly Jolly Christmas" שהוציא בשנת 1965 זכה להצלחה ביקורתית והושמע רבות בארצות הברית בתקופת החגים.
חיים אישיים

לאייבס היו ארבעה ילדים משתי מערכות נישואין אותן ניהל בחייו האישיים. נישואיו הראשונים היו להלן פק אלריך שנמשכו 25 שנה עד לגירושין, מנישואים אלו אימץ אייבס ילד אחד. אשתו השנייה הייתה המפיקה דורותי קוסטר פול לה אייבס היה נשוי עד למותו. לאייבס ולקוסטר פול נולדו 3 ילדים: הקולנוען סטיבן פול, השחקנית בוני פול והתסריטאי סטיוארט פול.
הוא הצטרף למסדר הבונים החופשים בשנת 1977.והיה אח בלשכת מגנוליה (כיום Magnolia-La Cumbre) מס' 242 בסנטה ברברה בקליפורניה כמו כן, הוא היה גם חבר בנוסח הסקוטי, בעמק סנטה ברברה בשנת 1985, שם קיבל, בשנת 1987, דרגה 33 ° .
אייבס שהיה מעשן כבד אובחן בשנת 1994 כחולה במחלת סרטן הפה והחל לעבור סדרת ניתוחים וטיפולים אינטנסיביים על מנת להילחם במחלה. כשנה לאחר מכן נכנס אייבס לתרדמת וב-14 באפריל 1995 נפטר מסיבוכי המחלה כשהוא בן 85.
פילמוגרפיה

תחנת מערב (1947)
כה יקר ללבי (1948)
הדשא הירוק של ויומינג (1948)
5,000 האצבעות של ד"ר טי (1953)
קדמת עדן (1955)
חתולה על גג פח לוהט (1958)
האדמה הגדולה (1958)
רוח מעבר לאוורגליידס (1958)
תשוקה בצל האילנות (1958)
האיש שלנו בהוואנה (1959)
דרך ספירלית (1962)
קסם קיץ (1963)
פולבר אנגלי (1964)
טיל לירח (1966)
החולם בהקיץ (1966)
רק אני אתה והילד (1971)
כלב לבן (1982)
משיכה אירוטית (1988)
לה טרוצ'יטה

לה טרוצ'יטה
לה טרוצ'יטה (בספרדית: La Trochita, ששמה הרשמי הוא Viejo Expreso Patagónico, (האקספרס הפאטאגוני הישן), היא רכבת מורשת העושה שימוש בקטרי קיטור היסטוריים לאורך מסילת רכבת ברוחב 75 ס"מ בפטגוניה, ארגנטינה. משמעותו המילולית של הכינוי "לה טרוצ'יטה" היא "הרוחב הקטן הצר" בספרדית. בארגנטינה משתמשים לעיתים קרובות במונחים "טרוצ'ה אסטרצ'ה" או "טרוצ'ה אנגוסטה" לתיאור גנרי של "מדיד צר".
אורך מסילת הרכבת טרוצ'יטה הוא 402 ק"מ והיא עוברת לרגלי הגבעות של האנדים בין אסקל ואל מייטן במחוז צ'ובוט ואינג'ניירו חאקובאקי במחוז ריו נגרו. במקור הייתה המסילה חלק מ"פרוקארילס פטגוניקוס", רשת מסילות רכבת בדרום ארגנטינה. בימים אלה, פועלת המסילה, שאופיה המקורי השתמר ברובו ללא שינוי, כמסילת מורשת ונחלה פרסום בינלאומי בשנת 1978 הודות לספרו של פול ת'רו, האקספרס הפאטאגוני הישן, המתאר אותה כמסילת רכבת כמעט בקצה העולם. מטרתו של ת'רו הייתה לנסוע ברכבות הרחק ככל האפשר בדרום ארגנטינה, אבל הוא לא כלל בהרפתקה שלו את מסילות הרכבת הנמשכות הלאה, דרומית לאסקל, כנראה משום שלא נחשבו לתפעוליות או מקושרות די הצורך לקווים גדולים יותר.